b'\n_START_ARTICLE_\nPratika\n_START_PARAGRAPH_\nPratika (latinsko practica, gr\xc5\xa1ko \xcf\x80\xcf\x81\xce\xb1\xce\xba\xcf\x84\xce\xb9\xce\xba\xce\xb7 praktik\xc4\x93) je prevzeta beseda, ki navadno pomeni ilustrirano knjigo manj\xc5\xa1ega formata s koledarskimi podatki in vremenskimi napovedmi za vse dni v letu.\n_START_SECTION_\nRazvoj besede\n_START_PARAGRAPH_\nBeseda je prek lat. besede practica izposojena iz gr\xc5\xa1ke besede praktik\xc4\x93 v pomenu besede uporabna znanost, le ta pa je izpeljana iz gr\xc5\xa1ke besede \xcf\x80\xcf\x81\xce\xb1\xce\xba\xcf\x84\xce\xb9\xce\xba\xce\xbf\xcf\x82 praktik\xc3\xb3s v pomenu spreten, prakti\xc4\x8den. Beseda pratika je pri nas v uporabi od 16. stol in je prevzeta iz staronem\xc5\xa1ke besede Praktik ali italijanske besede pratica, to je dodatek h koledarju, ki poleg vremenskih napovedi navadno v obliki pregovorov, vsebuje \xc5\xa1e razne nasvete glede kme\xc4\x8dkih opravil, zdravljenja in podobno.'